ananddey/assamese-wiki-corpus huggingface dataset:
হেক প্ৰগ্ৰামিং লেংগুৱেজ

হেক ফেচবুকৰ হিপ-হপ ভাৰ্চুৱেল যন্ত্ৰৰ বাবে নিৰ্মিত পিএইচপিৰ এক উপভাষা। ভাষাটো বি-এচ-ডি লাইচেঞ্চৰ তলত খোলা উৎসৰ।

হেকে ব্যৱহাৰকাৰীক প্ৰগতিশীল আৰু স্থায়ী, দুয়ো প্ৰকাৰৰ লিখনেই ব্যৱহাৰ কৰিবলৈ দিয়া। এনে ধৰণৰ লিখন পদ্ধতিক গ্ৰেজুৱেল টাইপিং বোলে আৰু এক্সনস্ক্ৰিপ্টৰ দৰে প্ৰগ্ৰামিং ভাষাটো ইয়াৰ ব্যৱহাৰ হৈছে। হেকে ফাংচনৰ প্ৰকাৰ নিৰ্ণয় কৰি ফলাফল প্ৰদান কৰে।

বুৰঞ্জী

হেকক ২০ মাৰ্চ ২০১৪ত পৰিচিত কৰোৱা হৈছিল। প্ৰগ্ৰামিং লেংগুৱেজটো ঘোষণা কৰাৰ আগতেই ফেচবুকে চাইটটোত কেইবাঠাইতো এই ভাষাৰ ব্যৱহাৰ আৰম্ভ কৰিছিল।

বৈশিষ্ট্য

হেক আৰু পি-এইচ-পি বহু ক্ষেত্ৰত মিলে, যাক প্ৰায় মুক্ত উৎসত সাধাৰণ কাৰণত ব্যৱহাৰ কৰা হয়, বিশেষকৈ এইচ-টি-এম-এল ক'ডত এম্বেড কৰি। প্ৰায়বোৰ পি-এইচ-পি ক'ড হেকত চলে, কিন্তু কিছু কম ব্যৱহৃত স্ক্ৰিপ্ট নচলে।

হেকে পি-এইচ-পি ৫ৰ টাইপ হিন্টিঙৰ সুবিধা আৰু বৃদ্ধি কৰিছে, ষ্টেটিক টাইপিঙৰ পৰিচয় কৰি আৰু তাৰ ব্যৱহাৰ বঢ়ায়ো। পিছে, ল'কেল ভেৰিয়েব্লছ বা 'স্থানীয় ভেৰিয়েব্ল (পৰিৱৰ্তনশীল)'ৰ প্ৰকাৰ নিৰ্ধাৈত কৰিব নোৱাৰি। পিছে এটি ষ্ট্ৰিক্ট ম'ডো উপলব্ধ য'ত তেনে টীকাৰ দৰকাৰ, আৰু সম্পূৰ্ণ শুদ্ধ ক'ড হোৱা অনিবাৰ্য।

শব্দবিন্যাস আৰু শব্দাৰ্থ

হেকৰ ফাইল পি-এইচ-পিৰ দৰেই, পিছে, হেক ফাইল <?hhৰে আৰম্ভ হয় আৰু পি-এইচ-পি <?phpৰে:

ফলাফল হ'ব:

পি-এইচ-পি ক'ড আৰু এইচ-টি-এম-এল ক'ড একেলগে লিখিব পাৰি, কিন্তু হেকৰ ক্ষেত্ৰত তেনে নহয়।

ফাংচন

হেকে ফাংচন আৰ্গিউমেন্ট (ভাষিকভাৱে ফলন যুক্তি)ৰ প্ৰকাৰ নিৰ্ণয় কৰি মূল্য উভতাই। উদাহৰণস্বৰূপে:

আৰু চাওক

স্ক্ৰেচ প্ৰগ্ৰামিং লেংগুৱেজ
কম্পিউটাৰ
জাভা

তথ্যসংগ্ৰহ

বাহ্যিক সংযোগ

Official tutorial
Hack language reference
Facebook Q&A: Hack brings static typing to PHP world
Full presentation on "Hack Dev Day"

শ্ৰেণী:প্ৰগ্ৰামিং লেংগুৱেজ
মেমাগ্লবিন

মেমাগ্লবিন হৈছে ১০ কিলোডাল্টন গ্লাইকোপ্ৰটিন সংকেত কৰা এটা জিন। মানুহৰ ক্ষেত্ৰত, জিনৰ প্ৰকাশ প্ৰাপ্তবয়স্ক স্তনগ্ৰন্থিত সীমাবদ্ধ থাকে, জিনৰ প্ৰকাশ বৃদ্ধি আৰু স্তন কেন্সাৰৰ মাজত এটা সম্পৰ্কৰ বিষয়ে ৰিপৰ্ট কৰা হৈছে।

তথ্যসূত্ৰ

শ্ৰেণী:স্তনৰ শৰীৰস্থান
ভেকুলী বিয়া

ভেকুলী বিয়া প্ৰধানতঃ ভাৰত আৰু নেপালত প্ৰচলিত এক লোকাচাৰ। অসমৰ বহু ঠাইত বৰষুণ কামনা কৰি ভেকুলী বিয়া অনুষ্ঠিত কৰা হয়। কৃষিৰ বাবে প্ৰয়োজনীয় পানীৰ বাবে খেতিয়কসকলে প্ৰায়ে প্ৰকৃতিৰ ওপৰতে নিৰ্ভৰ কৰিব লগা হয়। কেতিয়াবা খেতিৰ ভৰপকৰ সময়তো বতৰ খৰাং হয় আৰু পথাৰে চিৰাল ফাঁট দিয়ে। এনেকুৱা অনাবৃষ্টিৰ সময়তে মানুহে প্ৰকৃতিক সন্তুষ্ট কৰিবলৈ কিছুমান লোকাচাৰ পালন কৰে। তেনে বিভিন্ন অনুষ্ঠানসমূহৰ ভিতৰত ভেকুলী বিয়া অন্যতম। শালিধানৰ খেতি আৰম্ভ কৰাৰ সময়ত বৰষুণ নহ’লে অসমৰ বিভিন্ন অঞ্চলৰ কৃষক সকলে ‘ভেকুলী বিয়া’ অনুষ্ঠানৰ আয়োজন কৰে। সাধাৰণতে জেঠ-আহাৰ মাহত পালন কৰা এই লোকাচাৰ পালনৰ ফলত বৰষুণ হোৱাটো নিশ্চিত বুলি অসমৰ জনমানসত দৃঢ় ধাৰণা আছে। অসমীয়া বিবাহ উৎসৱৰ পৰাম্পৰাগত ৰীতি-নীতিসমূহৰ পালনেৰে দুটা ভেকুলীৰ বিয়া পাতি ৰাইজে আনন্দ উল্লাস কৰি বৰষুণ কামনা কৰে।
প্ৰধানকৈ লোক অভিজ্ঞতাৰ আধাৰত প্ৰতিষ্ঠিত এই লোকাচাৰৰ সৈতে সাদৃশ্যধৰ্মী যাদুও সংযুক্ত হৈ আছে। ভেকুলী বিয়াৰ ফলত ভেকুলীৰ বংশ বৃদ্ধি হ’ব আৰু এনেদৰে বৃদ্ধি পোৱা ভেকুলীবিলাক থাকিবৰ বাবে প্ৰয়োজন হোৱা অধিক পানীৰ অভাৱ পূৰাবলৈ নিশ্চিতভাৱে বৰষুণ হ’ব – এয়া লোক-সমাজৰ দৃঢ় বিশ্বাস। লোক অভিজ্ঞতা আৰু লোকবিশ্বাসৰ আধাৰত গঢ় লৈ উঠা ভেকুলী বিয়া লোকাচাৰে লোক সমাজত নিৰ্মল আনন্দৰ জোৱাৰ তোলে। ভেকুলী বিয়াত নাৰীসকলে পৰিৱেশন কৰা বিয়ানামসমূহ সাধাৰণতে ধেমেলীয়া ধৰণৰ হয়।

ভেকুলীৰ প্ৰাৰ্থনা জনোৱা হয় এনেদৰে-

আৰু

ভেকুলীৰ বিয়া হে,

মেঘলৈ জাননী দিয়া হে।

মেঘেও জানিব, ঘিটিংকৈ বাজিব,

ৰাইজক পানী কৰি দিব হে।।

(--এই গীতটি ডিব্ৰুগড় জিলাৰ বৃহত্তৰ ধেমেচী অঞ্চলত প্ৰচলিত)

ভেকুলী বিয়াৰ নাম

ভেকুলী বিয়াৰ নামত ইন্দ্ৰ দেৱতাৰ লগতে চন্দ্ৰ, সূৰ্য, বায়ু, বৰুণ আদি দেৱতাৰ সন্তুষ্টিৰ বাবে প্ৰাৰ্থনা কৰা হয়। এই বিয়া বৰ বিয়াৰ জোৰা নামৰ নিচিনা লঘু আৰু হাস্যদ্দীপক ভাবৰ নামো পৰিবেশন কৰা হয়।

তথ্য সংগ্ৰহ

বাহ্যিক সংযোগ

শ্ৰেণী:অসমৰ উৎসৱসমূহ
শ্ৰেণী:অসমৰ সংস্কৃতি
শ্ৰেণী:বিবাহ
যাজ্ঞবল্ক্য আশ্ৰম

যাজ্ঞবল্ক্য আশ্ৰম (সংস্কৃত: याज्ञवल्क्य आश्रम) হৈছে ভাৰতীয় দাৰ্শনিক তথা বৈদিক ঋষি যাজ্ঞবল্ক্যৰ সৈতে সম্পৰ্কিত এক প্ৰাচীন গুৰুকুল। বিশ্বাস কৰা হয় যে ঋষি যাজ্ঞবল্ক্যই এই আশ্ৰমতেই আত্মজ্ঞান তথা ব্ৰহ্মজ্ঞান লাভ কৰিছিল। প্ৰাচীন ভাৰতীয় দৰ্শনৰ বহু গুৰুত্বপূৰ্ণ গ্ৰন্থ ইয়াতেই ৰচনা কৰা হৈছিল।

যাজ্ঞবল্ক্যই শতপথ ব্ৰাহ্মণ, যাজ্ঞবল্ক্য স্মৃতি, বৃহদাৰণ্যক উপনিষদ, যোগ যাজ্ঞবল্ক্য আদিসহ বহু বৈদিক গ্ৰন্থ ৰচনা কৰিছিল। এই আশ্ৰমটো বিহাৰ ৰাজ্যৰ মিথিলা অঞ্চলৰ অন্তৰ্গত মধুবনী জিলাৰ জগবান গাঁৱত অৱস্থিত।

বিৱৰণ

স্থানীয় বিশ্বাস অনুসৰি, যাজ্ঞবল্ক্যৰ অপভ্ৰংশ নাম জাগো ঋষি। “জগবান” নামটো “জগ” আৰু “বন” শব্দৰ সমাহাৰৰ পৰা উদ্ভৱ হৈছে বুলি ধাৰণা কৰা হয়। যাজ্ঞবল্ক্যই ইয়াত বহুদিন ধৰি সূৰ্য দেৱতাৰ উপাসনা কৰি নিজৰ বিস্মৃত যজুৰ্বেদ জ্ঞান পুনৰ লাভ কৰিছিল। কিম্বদন্তী অনুসাৰে, সূৰ্য দেৱতা তপস্যাত সন্তুষ্ট হৈ জ্যোতিৰূপে প্ৰকাশ পাই সৰস্বতী দেৱীৰ সহায়ত যাজ্ঞবল্ক্যক বৈদিক জ্ঞান প্ৰদান কৰে। তাৰ পিছত তেওঁ শুক্ল যজুৰ্বেদ সংকলন কৰি শিষ্যসকলক শিক্ষা দিয়ে।

প্ৰাচীন মিথিলাত যাজ্ঞবল্ক্যৰ বহু শিষ্যই এই আশ্ৰমত অধ্যয়ন কৰিছিল। মিথিলাৰ ৰজা জনকো ইয়াত উপস্থিত হৈ যাজ্ঞবল্ক্যৰ পৰা ব্ৰহ্মবিদ্যা অধ্যয়ন কৰিছিল। ব্ৰহ্মবিদ্যা মানে আত্মা আৰু পৰম ব্ৰহ্মৰ জ্ঞান।

যাজ্ঞবল্ক্য আশ্ৰম দুখীয়া আৰু দৰিদ্ৰ লোকৰ সহায়ৰ বাবে সদায় মুকলি আছিল। এক দুৰ্ভিক্ষকালত যাজ্ঞবল্ক্যই নিজৰ শিষ্য ব্ৰহ্মদত্তক সোণ প্ৰদান কৰি খাদ্য আৰু চিকিৎসকৰ ব্যৱস্থা কৰিবলৈ পঠিয়াইছিল। এই আশ্ৰমটো প্ৰাচীন মিথিলা বিশ্ববিদ্যালয়ৰ অন্তৰ্গত ভাৰতীয় দৰ্শন অধ্যয়নৰ এক গুৰুত্বপূৰ্ণ কেন্দ্ৰ আছিল। যাজ্ঞবল্ক্য সেই বিশ্ববিদ্যালয়ৰ দৰ্শন পৰিষদৰ সভাপতি আছিল।

প্ৰাচীন বৃহৎ বৰগছ

এই আশ্ৰমত প্ৰায় দুই একৰ এলেকা জুৰি বিস্তৃত এক অতি প্ৰাচীন বৰগছ আছে। স্থানীয় লোকৰ মতে, এই গছটোৰ সৈতে যাজ্ঞবল্ক্যৰ গভীৰ সম্পৰ্ক আছে। শতিকাজুৰি বিস্তৃত ডাল-পাত থকা এই গছটোক “মিথিলাৰ অভিভাৱক” হিচাপে সংৰক্ষণ কৰা হৈছে।

যাজ্ঞবল্ক্য মহোৎসৱ

প্ৰতি বছৰে বৈদিক ঋষি যাজ্ঞবল্ক্যৰ জন্মদিন উপলক্ষে এই আশ্ৰমত যাজ্ঞবল্ক্য মহোৎসৱ পালন কৰা হয়। এই দিনটো যাজ্ঞবল্ক্য জয়ন্তী নামে পৰিচিত। মিথিলা অঞ্চলৰ বিশিষ্ট ব্যক্তি, পণ্ডিত আৰু সংস্কৃতিপ্ৰেমী লোকসকলে ইয়াত অংশগ্ৰহণ কৰি যাজ্ঞবল্ক্যৰ বৈদিক আৰু দাৰ্শনিক অৱদান স্মৰণ কৰে।

যাজ্ঞবল্ক্য বৃহদাৰণ্যক উপনিষদ (খ্ৰীষ্টপূৰ্ব ৭০০) আৰু তৈত্তিৰিয় উপনিষদত বিশিষ্টভাৱে উল্লেখ কৰা এগৰাকী হিন্দু বৈদিক ঋষি।

প্ৰাণপ্ৰতিষ্ঠা সমাৰোহ (২০১৫)

২০১৫ চনত আশ্ৰমৰ চৌহদত থকা মন্দিৰটোত যাজ্ঞবল্ক্য ঋষিৰ এটা মূৰ্তি স্থাপন কৰা হৈছিল। ২০১৫ চনৰ ২৩ ফেব্ৰুৱাৰীত বৈদিক মন্ত্ৰ উচ্চাৰণৰ মাজত যাজ্ঞবল্ক্য মুনিৰ মূৰ্তিটোৰ অভিষেক অনুষ্ঠান সম্পন্ন কৰা হয়। সেইদিনা ২০৫ গৰাকী কুমাৰী কন্যাৰ দ্বাৰা এক 'কলশ শোভাযাত্ৰা' উলিওৱা হৈছিল। ভাৰতৰ কৰ্ণাটক ৰাজ্যৰ নিবাসী 'পণ্ডিত তীৰ্থৰাজ'-এ প্ৰাণপ্ৰতিষ্ঠা অনুষ্ঠানটো পৰিচালনা কৰিছিল। এই অনুষ্ঠানটো গৌতম আশ্ৰমৰ 'পীঠাধীশ্বৰ মহাবীৰ চৰণ দাস জী'ৰ উপস্থিতিত অনুষ্ঠিত হৈছিল। তেওঁ প্ৰাণপ্ৰতিষ্ঠা উপলক্ষে সমবেত হোৱা ভক্তসকলক সম্বোধন কৰাৰ লগতে ঋষি যাজ্ঞবল্ক্যৰ জীৱনৰ ওপৰত এক ভাষণ প্ৰদান কৰে।

তথ্যসূত্ৰ

Category:ভাৰতীয় দৰ্শন
Category:আশ্ৰম
নাগালেণ্ডৰ জিলাসমূহ

নাগালেণ্ড , ভাৰতবৰ্ষৰ উত্তৰ পূৰ্বাঞ্চলৰ এখন ৰাজ্য। নাগালেণ্ডৰ মুঠ ১১ খন জিলা আছে।

প্ৰশাসন

জিলাসমূ্হ প্ৰশাসনিক বিষয়া হৈছে জিলা দণ্ডাধিকাৰী অথবা জিলা উপায়ুক্ত। ৰাজ্যখনৰ বিভিন্ন চৰকাৰী বিভাগে জিলা দণ্ডাধিকাৰী অথবা জিলা উপায়ুক্তক জিলাখন সূচাৰুৰূপে পৰিচালনা কৰাত সহায় কৰে।

জিলাখনৰ পুলিছ সম্বন্ধীয় শাখা পুলিছ অধীক্ষকে (Superintendent of Police) পৰিচালনা কৰে

ইতিহাস

প্ৰথমতে নাগালেণ্ডৰ আঠখন জিলা আছিল। কিছুদিনৰ পূৰ্বে তিনিখন নতুন জিলা সৃষ্টি কৰা হৈছে। সেইকেইখন হৈছে: কিফিৰে জিলা (Kiphire district), লংলেং জিলা (Longleng district) আৰু পেৰেন জিলা (Peren district)।

জিলাসমূ্হ

নাগালেণ্ডৰ ১১খন জিলাৰ নাম হৈছে:

ডিমাপুৰ জিলা
কিফিৰে জিলা
ক’হিমা জিলা
লংলেং জিলা
মোককচাং জিলা
মন জিলা
পেৰেন জিলা
ফেক জিলা
টুৱেনচাং জিলা
ৱখা জিলা
জুন্হেব’ট’ জিলা

তথ্য সংগ্ৰহ

বাহ্যিক সংযোগ

Indian government list

*
শ্ৰেণী:ভাৰতৰ জিলাসমূহ
লম্ব

লম্ব হৈছে ৯০° কোণ কৰি পৰস্পৰক ছেদ্ কৰা দুটা ৰেখা। অৰ্থাৎ প্ৰাথমিক জ্যামিতিত দুটা জ্যামিতিক বস্তু যদি সমকোণত (৯০ ডিগ্ৰী বা π/২ ৰেডিয়ান) ছেদ কৰে তেন্তে লম্ব হয়। লম্বতাৰ অৱস্থাটো লম্ব চিহ্ন, ⟂ ব্যৱহাৰ কৰি চিত্ৰাংকিতভাৱে দেখুৱাব পাৰি। ইয়াক দুটা ৰেখাৰ মাজত (বা দুটা ৰেখা খণ্ডৰ মাজত), এটা ৰেখা আৰু এখন সমতল বা দুখন সমতলৰ মাজত সংজ্ঞায়িত কৰিব পাৰি।

লম্বতা হৈছে অৰ্থোগনেলিটিৰ সাধাৰণ গাণিতিক ধাৰণাটোৰ এটা বিশেষ উদাহৰণ; লম্বতা হৈছে ধ্ৰুপদী জ্যামিতিক বস্তুৰ অৰ্থোগনেলিটি। এইদৰে উচ্চ গণিতত "লম্ব" শব্দটো কেতিয়াবা বহুত বেছি জটিল জ্যামিতিক অৰ্থোগনেলিটিৰ অৱস্থা বৰ্ণনা কৰিবলৈ ব্যৱহাৰ কৰা হয়, যেনে পৃষ্ঠ আৰু ইয়াৰ অভিলম্ব ভেক্টৰৰ মাজৰ অৱস্থা।

সংজ্ঞা

এটা ৰেখা আন এটা ৰেখাৰ সৈতে লম্ব বুলি কোৱা হয় যদিহে দুয়োটা ৰেখাই সমকোণত ছেদ কৰে। স্পষ্টভাৱে ক’বলৈ গ’লে, প্ৰথম ৰেখা এটা দ্বিতীয় ৰেখাৰ লগত লম্ব যদি (১) ৰেখা দুটা লগ হয়; আৰু (২) ছেদ বিন্দুত প্ৰথম ৰেখাৰ এটা ফালে থকা সৰল কোণটোক দ্বিতীয় ৰেখাই দুটা সমন্বিত কোণত কাটি দিয়ে। লম্বতাক প্ৰতিসম বুলি দেখুৱাব পাৰি, অৰ্থাৎ যদি প্ৰথম ৰেখা এটা দ্বিতীয় ৰেখাৰ লগত লম্ব হয়, তেন্তে দ্বিতীয় ৰেখাও প্ৰথম ৰেখাৰ লগত লম্ব হয়। সেয়েহে আমি দুটা ৰেখাক কোনো ক্ৰম নিৰ্দিষ্ট নকৰাকৈয়ে লম্ব (ইটোৱে সিটোৰ লগত) বুলি ক’ব পাৰো।

লম্বতা সহজেই খণ্ড আৰু ৰশ্মিলৈকে বিস্তৃত হয়। উদাহৰণস্বৰূপ, এটা ৰেখা খণ্ড এটা ৰেখা খণ্ড ৰ সৈতে লম্ব যদি, যেতিয়া প্ৰত্যেককে দুয়োফালে প্ৰসাৰিত কৰি এটা অসীম ৰেখা গঠন কৰা হয়, তেতিয়া এই দুটা ফলস্বৰূপ ৰেখা ওপৰৰ অৰ্থত লম্ব হয়। চিহ্নসমূহত, ৰ অৰ্থ হৈছে ৰেখা খণ্ড AB ৰেখা খণ্ড CD ৰ সৈতে লম্ব।

ৰেখা এটাক সমতলৰ লগত লম্ব বুলি কোৱা হয় যদিহে ই ছেদ কৰা সমতলৰ প্ৰতিটো ৰেখাৰ লগত লম্ব হয়। এই সংজ্ঞা ৰেখাৰ মাজত লম্বতাৰ সংজ্ঞাৰ ওপৰত নিৰ্ভৰ কৰে।

মহাকাশত দুটা সমতল লম্ব বুলি কোৱা হয় যদিহে ইহঁতৰ ডাইহেড্ৰল কোণটো সমকোণ হয়।

তথ্যসূত্ৰ

শ্ৰেণী:জ্যামিতি
১১ আগষ্ট

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

৩১১৪ খ্ৰীষ্টপূৰ্ব - মেছ'আমেৰিকান লং কাউণ্ট কেলেণ্ডাৰ আৰম্ভ হৈছিল, বিভিন্ন প্ৰাক-কলম্বিয়ান মেছ'আমেৰিকান সভ্যতাত, বিশেষকৈ মায়া সকলৰ দ্বাৰা ব্য়ৱহাৰ হৈছিল।
১৯৬০ - চাদ প্ৰজাতন্ত্ৰই ফ্ৰান্সৰ পৰা স্বাধীনতা লাভ কৰে।
১৯৬১ - দাদৰ আৰু নগৰ হাভেলীৰ ভাৰতৰত কেন্দ্ৰীয় শাসিত অঞ্চল ৰূপে স্বীকৃতি লাভ কৰে।
১৯৯৮ - নগাঁৱৰ থেকেৰাগুৰিৰ তৈলভাণ্ডাৰত বিস্ফোৰণ ঘটি বিস্তৰ ক্ষতিসাধন হয়।
১৯৯৯ - চনৰ এই দিনটোতেই ঘটিছিল পূৰ্ণাগ্ৰাহ সূৰ্য গ্ৰহণ।
২০০৭ - ভাৰতৰ ত্ৰয়োদশ উপ-ৰাষ্ট্ৰপতি ৰূপে মহম্মদ হামিদ আনছাৰীয়ে শপত গ্ৰহণ কৰিছিল।

জন্ম

১৮৫৮ - খ্ৰীষ্টিয়ান আইকমান, বিশিষ্ট চিকিৎসা বিজ্ঞানী, নেদাৰলেণ্ডত জন্ম হৈছিল। ১৯২৯ চনত তেওঁ চিকিৎসা বিজ্ঞানৰ নোবেল বঁটা লাভ কৰিছিল।
১৮৯৭ - ইনেড মেৰী ব্লাইটন, ইংৰাজী শিশু সাহিত্য় লেখিকা, লণ্ডনত জন্ম হৈছিল। তেখেতৰ কালজয়ী সাহিত্য় গ্ৰন্থ ন'ডী (Noddy), ফেমাছ ফাইভ (Famous Five), চিক্ৰেট চেভেন (Secret Seven), আৰু মেল'ৰী টাৱাৰছ (Malory Towers) কেইখন বিশ্বৰ ৯০টাতকৈও অধিক ভাষালৈ অনুবাদিত হৈছে। (মৃঃ ২৮ নৱেম্বৰ, ১৯৬৮)
১৯৩৮ - বাপচি সিধৱা, গুজৰাটী পাৰ্চী জৰ’ৱাষ্ট্ৰিয়ান বংশোদ্ভৱ এগৰাকী আমেৰিকান ঔপন্যাসিক।
১৯৪৩ - পাৰভেজ মুশ্বাৰফ, পাকিস্থানৰ প্ৰাক্তন ৰাষ্ট্ৰপতি আৰু সেনা প্ৰধান জেনেৰেল।
১৯৫৩ - হাক হ'গান, ৮০ দশকৰ জনপ্ৰিয় ডব্লিউ ডব্লিউ ই (WWE)ৰ মল্ল যুঁজাৰু।
১৯৬১ - সুনীল চেট্টী, বলীউডৰ অভিনেতা।

মৃত্যু

১৯০৮ - খুদীৰাম বসু, বেংগল প্ৰেচিডেন্সিৰ এজন ভাৰতীয় বিপ্লৱী আছিল যিয়ে ভাৰতত ব্ৰিটিছ শাসনৰ বিৰোধিতা কৰিছিল। খুদীৰামে প্ৰফুল্ল চাকীৰ সৈতে এজন ব্ৰিটিছ ন্যায়াধীশ মেজিষ্ট্ৰেট ডগলাছ কিংছফৰ্ডৰ গাড়ীত বোমা নিক্ষেপ কৰি হত্যা কৰাৰ চেষ্টা কৰিছিল। তেওঁলোকে সন্দেহ কৰিছিল যে গাড়ীত বহি থকা ব্যক্তিজন আছিল ন্যায়াধীশ কিংছফৰ্ড। অৱশ্যে মেজিষ্ট্ৰেট কিংছফৰ্ড এখন বেলেগ গাড়ীত বহি আছিল আৰু বোমা নিক্ষেপৰ ফলত দুজন ব্ৰিটিছ মহিলাৰ মৃত্যু হৈছিল। গ্ৰেপ্তাৰ হোৱাৰ আগতে প্ৰফুল্লই নিজকে গুলীয়াই প্ৰাণ ত্যাগ দিছিল। খুদীৰামক গ্ৰেপ্তাৰ কৰা হৈছিল আৰু দুয়োগৰাকী মহিলাৰ হত্যাৰ বাবে বিচাৰ কৰা হৈছিল, অৱশেষত মৃত্যুদণ্ড দিয়া হৈছিল। তেওঁ ব্ৰিটিছৰ দ্বাৰা মৃত্যুদণ্ড দিয়া বংগৰ প্ৰথম ভাৰতীয় বিপ্লৱীসকলৰ ভিতৰত এজন আছিল। জন্ম ৩ ডিচেম্বৰ, ১৮৮৯।
১৯৪৫ - হেম বৰুৱা (ত্যাগবীৰ), অসমৰ প্ৰসিদ্ধ স্বাধীনতা সংগ্ৰামী, সমাজসেৱক আৰু সাহিত্যিক।
১৯৫৬ - জেকছন পোলক, এজন আমেৰিকান চিত্ৰশিল্পী।
১৯৯৯ - সত্যেন্দ্ৰনাথ শৰ্মা, সাহিত্যচাৰ্য।
১৯৯৯ - ৰমানাথ পাৰ্কাৰ, প্ৰাক্তন টেষ্ট খেলুৱৈ।
২০০০ - ঊষা মেহতা, ভাৰতৰ এগৰাকী গান্ধীবাদী আৰু স্বাধীনতা সংগ্ৰামী।
২০০৫ - পাৰ্থপ্ৰতীম চৌধুৰী, সংগীত পৰিচালক।
২০১৪ - ৰবীন ৱিলিয়ামছ, আমেৰিকান অভিনেতা।
২০২০ - ৰাহত ইন্দোৰী, উৰ্দু কবি, শ্বায়েৰ আৰু হিন্দী চলচ্চিত্ৰৰ গীতিকাৰ।
২০২০ - নাৰায়ণ চন্দ্ৰ গোস্বামী, নতুন কমলাবাৰী সত্ৰ, মাজুলীৰ সত্ৰাধিকাৰ তথা অসমীয়া সাহিত্যিক।
২০২৪ - ৰবীন্দ্ৰ বৰা, অসমীয়া কবি। ৰামধেনু আলোচনীৰ জৰিয়তে বিগত ষাঠিৰ দশকতে কবি হিচাপে আত্মপ্ৰকাশ কৰিছিল।

দিৱস

চাদ প্ৰজাতন্ত্ৰৰ স্বাধীনতা দিৱস।

অন্যান্য

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

তথ্যসূত্ৰ
শাকিব খান

শাকিব খান (জন্ম: ২৮ মাৰ্চ ১৯৭৯) এগৰাকী বাংলাদেশৰ চলচ্চিত্ৰ অভিনেতা যিয়ে বঙালী চলচ্চিত্ৰত কাম কৰে। তেওঁ ১৯৯৯ চনত ৰোমাণ্টিক নাট্য চলচ্চিত্ৰ অনন্ত ভালোবাসাৰ জৰিয়তে অভিনয়ৰ সূচনা কৰিছিল আৰু এইখন এখন বাণিজ্যিকভাৱে সফল ছবি আছিল। শাকিবে তেতিয়াৰে পৰা সবাই তো সুখী হতে চায় আৰু দুজন দুজনাৰত (দুয়োখন ২০০০ চন) অভিনয় কৰিছিল।

প্ৰাৰম্ভিক জীৱন

১৯৭৯ চনৰ ২৮ মাৰ্চ মাহত জন্মগ্ৰহণ কৰা শাকিব খানৰ জন্ম নাম আছিল মাছুদ ৰনা। তেওঁৰ পিতৃ আৱদুৰ ৰৱ আছিল চৰকাৰি চাকৰিয়াল আৰু মাতৃ নুৰ জাহান গৃহিণী।

তথ্য সংগ্ৰহ

বাহ্যিক সংযোগ

শ্ৰেণী:বাংলাদেশৰ ব্যক্তি
শ্ৰেণী:জীৱিত ব্যক্তি
নাও খেল

নাও খেল অসমৰ এক পৰম্পৰাগত পানীত খেলা খেল৷ নাৱত উঠি কেইবাজনো খেলুৱৈয়ে জাত জাত বঠা বাই নিজৰ নিজৰ নাও আগুৱাই নি লক্ষ্যস্থান প্ৰাপ্ত কৰাতেই এই খেলৰ সামৰণি৷ ভাৰতৰ কেৰালা ৰাজ্যত কৃষি উৎসৱ অ’নামৰ লগত সংগতি ৰাখি এই খেল বছৰি খেলা হয়৷ অসমত সাধাৰণতে ভাদ-আহিন মাহত বছৰেকীয়া বানপানী শুকাবলৈ ধৰোঁতে ঠায়ে ঠায়ে এই নাও খেল অনুষ্ঠিত কৰা হয়৷ নাও খেলৰ লগত এবিধ লোকগীতি সাহিত্যৰো অসমত সৃষ্টি হৈছে৷ নামনি অসমৰ বৰপেটা, কলগাছিয়া, গোৱালপাৰা, শুৱালকুছি, হাজো আদি ঠাইৰ উপৰি বিভিন্ন চৰ-চাপৰি অঞ্চলত নাও খেল অনুষ্ঠিত হয়৷

খেলৰ ধৰণ

অসমৰ বিভিন্ন ঠাইত স্থানীয় নিয়ম মতে নাও খেল পতা হয়৷ লোকমনোৰঞ্জনৰ বাবে হ’লেও যিহেতু প্ৰতিযোগিতামূলক হয়, সেয়ে ইয়াৰ নীতি-নিয়ম আয়োজকৰ সিদ্ধান্তমতে হেৰ-ফেৰ হ’ব পাৰে৷ কিন্তু এটা কথাত সকলোতে এক যে, নাও খেলৰ বাইচাৰ সংখ্যা বেলেগ হ’লেও মাঝি বা গুৰিয়াল এজন থাকে আৰু প্ৰত্যেক দলৰ বাইচাসকলে মাঝি বা গুৰিয়ালৰ নিৰ্দেশনা মানি ল’ব লাগে৷ নাৱৰ দীঘ অনুপাতে বাইচাৰ সংখ্যা কম বেছি হয়৷ নাৱৰ বাইচাসকলৰ মাজত এজন গীত গোৱা লোক থাকে, যাক বয়াতী বোলে৷ অৱশ্যে কেৱল নাও খেলৰ সময়তেই যে গীত জোৰা হয়, এনে নহয়; মাছ মাৰিবলৈ যাওঁতে, খৰি লুৰিবলৈ যাওঁতে বা বেহা-বেপাৰৰ বাবে যাওঁতে মনৰ অৱসাদ আঁতৰাবলৈয়ো গীত গোৱা হয়৷ এই গীতবোৰ ব’ঠাৰ ছন্দত তাল মিলাই গোৱা হয়৷
গোৱালপাৰাত জমিদাৰী প্ৰথা থকাৰ সময়ত যোৰা নাও দুবিধ আছিল, সাৰেংগা আৰু কোছা সাৰেংগা৷ ব’ঠাও দুবিধ আছিল, এবিধ ৪ ফুটমান দীঘল আৰু নিম্নাংশ চেপেটা-বহল৷ ইয়ে পানী কাটি নাওখন আগলৈ লৈ যায়৷ আনবিধ ৭ ফুটমান দীঘল৷ নাৱৰ দুয়ো দাঁতিত দুহাতৰ অন্তৰে অন্তৰে দুজনকৈ বাইচা বহে৷ গুৰিয়ালজন নাৱৰ পিছফালে গুৰিত বহে বা থিয় হৈ থাকি “হাইল’’ ধৰে৷ তেওঁ এখন ভৰিপতাৰ ওপৰেদি গামোচাৰে গলাইত আঁটিলকৈ বান্ধি লয়৷ এনেকৈ বান্ধি লোৱাৰ কাৰণ হ’ল যাতে নাওখন খুন্দিয়া-খুন্দি খাই বাগৰি নপৰে৷ হাইল থিকমতে ধৰাজনেই ভাল মুখ্য গুৰিয়াল৷ প্ৰতিযোগিতাত নমাৰ আগে আগে পাঁচজনী অকুমাৰী ছোৱালী নাৱৰ গলাইত এঁৱা গাখীৰ ঢালি নাওখন সামান্য ঠেলি দিয়ে৷ প্ৰতিযোগিতা অনুষ্ঠিত হোৱা নৈখনৰ আঢ়ৈ কিলোমিটাৰমান নিলগত দুখন নিচান অঁৰা থাকে৷ প্ৰথম নিচানে আগজাননী আৰু দ্বিতীয় নিচানে শেষ সিদ্ধান্ত দিয়ে৷ প্ৰতিযোগী নাওবোৰ সীমাৰ মাজ অংশ পোৱাৰ লগে লগে ঝুনা আৰম্ভ হয়৷ ব’ঠাৰ চাবে চাবে গোৱা গীদালৰ গীতত বাইচাসকলৰ উৎসাহ বাঢ়ে৷ গন্তব্যস্থান পালে সকলোৱে ব’ঠা দুহাতে ওপৰলৈ তুলি “হেইও-পাপ্-পেইয়া- হে এ এ হৈ এ’’ ধ্বনি দি উল্লাসিত হয়৷ বিজয়ী নাওখনক পাৰলৈ অহাৰ পিছত বাইচাসকল নাৱৰ পৰা নমাৰ আগতে পাঁচজনী অকুমাৰী ছোৱালীয়ে সেন্দূৰৰ ফোঁট দি বেঢ়ি ধৰে৷

নাও খেলৰ গীত

নাও খেল এক উত্তেজনাময় খেল৷ ইয়াত উদ্গনি যোগায় গীতাল বা গীদালসকলে গোৱা গীতে৷ তেনে গীত লোকসাহিত্যৰ সম্পদস্বৰূপ৷ নাওখেল জাতি-ধৰ্ম-ভাষা-বৰ্ণ নিৰ্বিশেষে সকলোৱে খেলে৷ গীতবোৰৰ মাজেৰে মানুহৰ মাজৰ সম্প্ৰীতিৰ ছবিও দেখা যায়৷ কেইটামান গীতৰ অংশ:

ও বাইচাল ভায়াৰে, ঘাৰীয়া বইঠা মাৰিয়া যাও ৰে বইঠা মাৰো বইঠা মাৰো ৰে ও বাইচাল ভাইয়াৰেঘাৰীয়া বইঠা মাৰিয়া যাওৰে৷

আল্লাৰ নামে ধ্বনি ধ্বনি বোলোলা-ই-লা-হা-হে এ এ

ও ডিংগা সাজিলোৰে আইসো মা মোৰ সৰস্বতীশিৰে দিয়া পাওআমাৰ কণ্ঠত আইসা মা ঝাম্পালি খেলাও৷

তথ্য সূত্ৰ

শ্ৰেণী:পৰম্পৰাগত ক্ৰীড়া
শ্ৰেণী:অসম
পূব জয়ন্তীয়া পাৰ্বত্য জিলা

পূব জয়ন্তীয়া পাৰ্বত্য ভাৰতৰ মেঘালয় ৰাজ্যৰ এটি প্ৰশাসনিক জিলা। জিলাৰ সদৰ খিলেৰিহাটত অৱস্থিত। পূব জয়ন্তীয়া পাৰ্বত্য জিলাখন ২০১২ চনৰ ৩১ জুলাইত জয়ন্তীয়া পাৰ্বত্য জিলাৰ পৰা গঠন কৰা হৈছে।

ভূগোল

জিলাখনৰ মুঠ এলেকা হৈছে ২১১৫ বৰ্গ কিলোমিটাৰ। জিলাখনক দুটা Community & Rural Development Block য়ে পৰিচালনা (compose) কৰে, সেইবোৰ হ’ল- Khliehriat C&RD Block, আৰু Saipung C&RD Block। চাৰিসীমা-

উত্তৰ - অসম আৰু পশ্চিম জয়ন্তীয়া পাৰ্বত্য জিলা
দক্ষিণ - বাংলাদেশ আৰু অসম
পূব- অসম
পশ্চিম- পশ্চিম জয়ন্তীয়া পাৰ্বত্য জিলা

বিভাগ

প্ৰশাসনিক বিভাগসমূহ

পূব জয়ন্তীয়া পাৰ্বত্য জিলাখন দুটা ব্লকত বিভক্ত:

নাম
মুখ্যালয়
জনসংখ্যা
স্থিতি
খিলেৰিহাট খিলেৰিহাট |
চাইপুং
চাইপুং |

তথ্যসূত্ৰ

বাহ্যিক সংযোগ

শ্ৰেণী:মেঘালয়ৰ জিলা
হিন্দী দিৱস

হিন্দী দিৱস প্ৰতি বছৰৰ ছেপ্টেম্বৰ মাহৰ ১৪ তাৰিখে ভাৰতত পালন কৰা হয়। সাধাৰণতে এই দিৱস কেন্দ্ৰীয় চৰকাৰৰ কাৰ্যালয়, ফাৰ্ম, বিদ্যালয় আৰু অন্যান্য প্ৰতিষ্ঠানত এই দিৱস পালন কৰা হয়। হিন্দী ভাষাৰ চৰ্চাৰে ইয়াৰ উৎকৰ্ষ সাধন কৰা এই দিৱসৰ মূল উদ্দেশ্য। বিভিন্ন অনুষ্ঠান তথা প্ৰতিযোগিতাৰে এই দিৱস পালন কৰা হয়।

ইতিহাস

হিন্দী বিশ্বৰ প্ৰায় ২৫.৮ কোটি মানুহৰ মাতৃভাষা তথা বিশ্বৰ সকলোতকৈ বেছি ব্যৱহাৰ হোৱা ভাষা সমূহৰ ভিতৰত চতুৰ্থ। ১৯৪৯ চনৰ ১৪ ছেপ্টেম্বৰ তাৰিখে ভাৰতৰ সংবিধান প্ৰস্তাৱনা সমিতিয়ে দেৱনাগৰী লিপিৰে লিখা হিন্দীক ভাৰত চৰকাৰৰ চৰকাৰী ভাষা ৰূপে স্বীকৃতি দিয়ে। ১৯৫০ চনৰ ২৬ জানুৱাৰী তাৰিখে সংবিধান গ্ৰহণ কৰাৰ লগে লগে হিন্দী ভাৰত চৰকাৰৰ অন্যতম চৰকাৰী ভাষা ৰূপে স্বীকৃতি লাভ কৰিলে। সংবিধানৰ ৩৪৩ নং দফাত দেৱনাগেৰী লিপিৰে লিখা হিন্দী ভাৰত চৰকাৰৰ চৰকাৰী ভাষা ৰূপে উল্লেখ আছে। সেয়ে ১৪ ছেপ্টেম্বৰ দিনটো গোটেই ভাৰতত হিন্দী দিৱস ৰূপে পালন কৰা হয়। উল্লেখযোগ্য যে বৰ্তমান ভাৰতত ২২টা সংবিধান স্বীকৃত ভাষা আছে। তাৰে ভিতৰত হিন্দী আৰু ইংৰাজী ভাৰত চৰকাৰৰ চৰকাৰী ভাষা। বাকী ভাষা সমূহ আঞ্চলিক চৰকাৰী ভাষা ৰূপে ব্যৱহাৰ হয়।

উল্লেখযোগ্য অনুষ্ঠান

এই দিৱসৰ কিছুমান উল্লেখযোগ্য অনুষ্ঠান হল:
হিন্দী দিৱসত নতুন দিল্লীৰ বিজ্ঞান ভৱনত ভাৰতৰ ৰাষ্ট্ৰপতিয়ে হিন্দীৰ লগত সম্পৰ্কিত বিভিন্ন ভাগত বঁটা আগবঢ়ায়।
বিভাগীয় মন্ত্ৰী, বিভাগ, চৰকাৰী উদ্যোগ প্ৰতিষ্ঠান আৰু ৰাষ্ট্ৰীয়কৃত বেংকক ৰাজভাষা বঁটা প্ৰদান কৰা হয়।

ভাৰতৰ গৃহ মন্ত্ৰণালয়ে ২০১৫ সোণৰ ২৫ মাৰ্চ তাৰিখে প্ৰতি বছৰে প্ৰদান কৰা দুটা বঁটাৰ নাম সলনি কৰে। ১৯৮৬ চনত আৰম্ভ কৰা 'ইন্দিৰা গান্ধী ৰাজভাষা পুৰস্কাৰ'ৰ পৰা 'ৰাজভাষা কীৰ্তি পুৰস্কাৰ' আৰু 'ৰাজীৱ গান্ধী ৰাষ্ট্ৰীয় জ্ঞান-বিজ্ঞান মৌলিক পুস্তক লেখন পুৰস্কাৰ'ৰ পৰা 'ৰাজভাষা গৌৰৱ পুৰস্কাৰ'ৰলৈ সলনি কৰা হৈছে।

তথ্য উৎস

শ্ৰেণী:দিৱসসমূহ
শ্ৰেণী:হিন্দী ভাষা
ৰাণী পদ্মিনী (চলচ্চিত্ৰ)

ৰাণী পদ্মিনী আশিক আবু পৰিচালিত এখন ভাৰতীয় মালয়ালম ছবি, য'ত ৰীমা কলিংগাল আৰু মঞ্জু ৱাৰিয়ৰে মুখ্য চৰিত্ৰত অভিনয় কৰিছে। ছবিৰ প্ৰযোজক ফ’ৰ্ট এণ্টাৰটেইনমেণ্ট কোম্পানী। চিত্ৰনাট্য লিখিছিল শ্যাম পুষ্কৰণ আৰু ৰবিশংকৰে ৷ সংগীত ৰচনা কৰিছিল বিজীবালে। ছবিখন নাৰীবাদৰ মিশ্ৰণেৰে ভিন্ন পটভূমিৰ দুগৰাকী মহিলাৰ প্ৰেম জাগৃতি যাত্ৰাৰ চিত্ৰায়ণ কৰা হৈছে। ২০১৫ চনৰ ২৩ অক্টোবৰত মুক্তি পাইছিল।

প্লট

পদ্মিনী (মঞ্জু ৱাৰিয়ৰ) নামৰ এগৰাকী পৰম্পৰাগত বিবাহিত মহিলাই কাৰ ৰেলী ড্ৰাইভাৰ স্বামী গিৰি (জিনু জোচেফ)ৰ সৈতে হোৱা ব্যক্তিগত সংঘাত সমাধানৰ বাবে হিমাচল প্ৰদেশৰ মানালীলৈ যায়। ৰাণী (ৰীমা কলিংগাল) উত্তৰ ভাৰতত ডাঙৰ-দীঘল হোৱা এগৰাকী টমবয়। জীৱনলৈ ভাবুকি কঢ়িয়াই অনা অপৰাধী ৰাজাৰ পৰা তাই পলাই ফুৰিছে। ৰাণী আৰু পদ্মিনীৰ বাছত লগালগি হয় আৰু এটা সৰল পাৰস্পৰিক সম্বন্ধৰ আনন্দখিনিৰ সৈতে স্মৰণীয় যাত্ৰা আৰম্ভ হয়। তেওঁলোকে একেলগে গিৰিক বিচাৰি উলিয়াবলৈ চেষ্টা কৰে আৰু একে সময়তে ৰাজাৰ গেংটোৰ পৰাও হাত সাৰিবলৈ চেষ্টা কৰে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৫ বৰ্ষৰ চলচ্চিত্ৰ
শ্ৰেণী:মালয়ালম চলচ্চিত্ৰ
ফেইজুৱাডা

ফেইজুৱাডা (Feijoada; পৰ্তুগীজ শব্দ 'feijão' অৰ্থাৎ মাহৰ পৰা অহা) হৈছে পৰ্তুগীজ ভাষী দেশসমূহত প্ৰচলিত গৰু বা গাহৰিৰ মাংসৰ সৈতে ৰন্ধা বিভিন্ন প্ৰকাৰৰ মাহৰ ষ্ট্যুৰ নাম।

ফেইজুৱাডা পৰ্তুগাল, ব্ৰাজিল, এংগোলা, পূব টিমৰ, মোজাম্বিক আৰু মাকাউৰ দৰে দেশৰ এক সাধাৰণ খাদ্য। ইয়াত মাংসৰ সৈতে বগা, ক’লা বা ৰঙা মাহ মিহলাই ৰন্ধা হয় আৰু সাধাৰণতে ভাতৰ সৈতে পৰিবেশন কৰা হয়।

ইতিহাস

শাক-পাচলিৰ সৈতে মাংসৰ (গাহৰিৰ) ষ্ট্যুৰ ইতিহাস প্ৰাচীন ৰোমান খাদ্যশৈলীলৈকে বিচাৰি পোৱা যায়। ৰোমান সাম্ৰাজ্যৰ বিস্তাৰৰ লগে লগে এই খাদ্যবিধ বিয়পি পৰে আৰু ফৰাচী 'কেছলেট', মিলানীজ 'কেচৌলা', ৰোমানিয়ান 'ফাচোল কু কাৰ্নাটি', উত্তৰ-পশ্চিম স্পেইনৰ 'ফাবাড়া আষ্টুৰিয়ানা' আৰু উত্তৰ পৰ্তুগালৰ মিনহো অঞ্চলৰ ফেইজুৱাডাৰ দৰে খাদ্যৰ জন্ম হয়।

ফেইজুৱাডা নাম আৰু ইয়াৰ সৃষ্টি পৰ্তুগীজ প্ৰস্তুত প্ৰণালীৰ সৈতে জড়িত। পৰ্তুগালৰ এষ্ট্ৰেমাদুৰা, বেইৰাছ, ট্ৰেন্স-অচ-মণ্টাচ আৰু আল্টো ডৌৰো অঞ্চলত বিভিন্ন ধৰণৰ মাহ (আমেৰিকান মূলৰ ক’লা মাহৰ বাহিৰে), ছচেজ আৰু গাহৰিৰ কাণ তথা ভৰি মিহলাই এই খাদ্য প্ৰস্তুত কৰাৰ পৰম্পৰা আছে।

পৰ্তুগীজ সংস্কৰণৰ ফেইজুৱাডা ঘাইকৈ দেশখনৰ উত্তৰ অংশৰ পৰা আৰম্ভ হৈছিল। উত্তৰ-পশ্চিমত বগা মাহেৰে আৰু উত্তৰ-পূবত ৰঙা মাহেৰে ইয়াক ৰন্ধা হয়। ইয়াত সাধাৰণতে গাহৰি বা গৰুৰ মাংসৰ সৈতে অন্যান্য শাক-পাচলি (বিলাহী, গাজৰ বা কবি) আৰু চৰিজো বা তেজৰ ছচেজ (blood sausage) যোগ কৰা হয়।

আঞ্চলিক ভিন্নতা

ব্ৰাজিল

খাদ্য বিশেষজ্ঞ ৰাউল ল’ডীৰ মতে, বাগানৰ পাকঘৰত আফ্ৰিকান দাস মহিলাসকলে মাটিৰ পাত্ৰত এই খাদ্য ৰান্ধোতে গান গাইছিল বুলি শুনা যায়, যাৰ বাবে ফেইজুৱাডাক "দাসৰ খাদ্য" বুলিও জনা গৈছিল। অৱশ্যে এই ধাৰণাই আফ্ৰিকানসকলে সহ্য কৰা প্ৰকৃত নিৰ্যাতন আৰু উৎপীড়নৰ দিশটো বহুক্ষেত্ৰত লুকুৱাই ৰাখে।

চিত্ৰভঁৰাল

তথ্য সংগ্ৰহ

শ্ৰেণী:ৰাষ্ট্ৰীয় ব্যঞ্জন
আনাহিতা দৰগাহী

আনাহিতা দৰগাহী (ফাৰ্চী: آناهیتا درگاهی; জন্ম: ২৭ জানুৱাৰী ১৯৮৭) এগৰাকী ইৰানী অভিনেত্ৰী। তেওঁ ফৰ্বিডেন (২০১৮–২০১৯), আই ৱাণ্ট টু লাইভ (২০২১), আৰু দ্য নৰ্থ পোল (২০২৪) নামৰ ৱেব ধাৰাবাহিকসমূহত কৰা অভিনয়ৰ বাবে বিশেষভাৱে পৰিচিত। দ্য লুজাৰ মেন (২০২২) চলচ্চিত্ৰখনত আগবঢ়োৱা অনৱদ্য অভিনয়ৰ বাবে দৰগাহীয়ে এটা হাফেজ বঁটাৰ মনোনয়ন লাভ কৰিছিল।

প্ৰাৰম্ভিক জীৱন

আনাহিতা দৰগাহীৰ জন্ম ১৯৮৪ চনত তেহৰাণত হৈছিল। তেওঁ সাত বছৰ বয়সৰ পৰাই প্ৰখ্যাত চিত্ৰশিল্পী আব্বাছ কাটু জিয়ানৰ তত্ত্বাৱধানত চিত্ৰকলাৰ শিক্ষা গ্ৰহণ কৰিবলৈ আৰম্ভ কৰে। নিজৰ চিত্ৰকলাৰ কেৰিয়াৰত সফলতা অৰ্জন কৰাৰ পিছত দৰগাহীয়ে ইৰান আৰু বিদেশত কেইবাখনো একক প্ৰদৰ্শনী অনুষ্ঠিত কৰাৰ লগতে কেইবাটাও যৌথ প্ৰদৰ্শনীত সক্ৰিয়ভাৱে অংশগ্ৰহণ কৰিছে। তেওঁ বহুতো পোষ্টাৰৰ নক্সাও তৈয়াৰ কৰিছে। এগৰাকী চিত্ৰশিল্পী আৰু অভিনেত্ৰী হোৱাৰ সমান্তৰালভাৱে তেওঁ ৰেজা কিয়ানিয়ানৰ পৰ্দে-য়ে আখাৰ (দ্য লাষ্ট এক্ট) নামৰ মিউজিক ভিডিঅ’টোৰ লগতে আৰিয়ান কেশীষীৰ এটা সংগীত অনুষ্ঠানৰ প্ৰযোজকো আছিল।

দৰগাহী এগৰাকী মঞ্চ আৰু চলচ্চিত্ৰ অভিনেত্ৰী। তেওঁ অভিনয়ৰ প্ৰথম পাঠ লৈছিল ফাৰজাদ মোতামেনৰ পৰা, যিয়ে তেওঁক ২০১৫ চনত নিৰ্মিত নিজৰ আখাৰিন বাৰ কেই ছাহাৰ ৰা দিদি? (ৱেন ডিড ইউ মিট ছাহাৰ লাষ্ট?) চলচ্চিত্ৰখনত এটা চৰিত্ৰত অভিনয় কৰাৰ সুযোগ দিছিল।

দৰগাহীয়ে কলা শাখাত নিজৰ শৈক্ষিক শিক্ষা অব্যাহত ৰাখি তেহৰাণ ইউনিভাৰ্চিটি অৱ আৰ্টৰ পৰা গ্ৰাফিক্সত স্নাতক আৰু চিত্ৰকলাত স্নাতকোত্তৰ ডিগ্ৰী লাভ কৰে।

২০১৬ চনত তেওঁ অভিনেতা, গায়ক তথা পৰিচালক আশকান খাতিবীৰ সৈতে বিবাহপাশত আৱদ্ধ হয়। তেওঁ ফুটবল খেলুৱৈ ডেনিছ একৰ্টৰ মাহীয়েক।

কৰ্মজীৱন

চিত্ৰকলা

দৰগাহীয়ে তেহৰাণৰ নিয়াবাৰান প্ৰসাদ চৌহদ, চেইহাউন গেলেৰী আৰু ফাৰমানিয়ে গেলেৰীত নিজৰ কৰ্মৰ তিনিখন একক প্ৰদৰ্শনী অনুষ্ঠিত কৰিছে। ইয়াৰ উপৰি তেওঁ ছাদাবাদ প্ৰসাদ চৌহদৰ মিউজিয়াম অৱ ফাইন আৰ্টছ, কামাল-অল-মোল্ক গেলেৰী আৰু ডুবাইৰ জাম আৰ্ট গেলেৰীত তিনিখন যৌথ প্ৰদৰ্শনীত অংশগ্ৰহণ কৰিছে। আৰিয়ানা গেলেৰীত তেওঁৰ শেহতীয়া চিত্ৰকলা প্ৰদৰ্শনী “ফাস্ল-ই মান কোজাস্ত?” (“হোৱেৰ ইজ মাই চিজন?”) অনুষ্ঠিত হৈছিল।

অভিনয়

২০১৫ চনত ফাৰজাদ মোতামেনৰ পৰিচালনাত নিৰ্মিত ডিটেক্টিভ চলচ্চিত্ৰ আখাৰিন বাৰ কেইছাহাৰ ৰা দিদি? (ৱেন ডিড ইউ মিট ছাহাৰ লাষ্ট?)-ৰ জৰিয়তে দৰগাহীয়ে অভিনয় জগতত খোজ পেলায়। ফাজৰ আন্তঃৰাষ্ট্ৰীয় চলচ্চিত্ৰ মহোৎসৱত পাঁচটা বিভাগত মনোনীত হোৱা এই চলচ্চিত্ৰখনে তেওঁক জনপ্ৰিয়তাৰ শীৰ্ষলৈ লৈ যায়।

ইয়াৰ পিছত দৰগাহীয়ে কেইবাখনো চলচ্চিত্ৰত অভিনয় কৰে, যাৰ ভিতৰত জাৰ্দ (য়েল্ল’, পৰিচালক: মোস্তফা তাঘিজাদেহ, ২০১৬), দাস্তানে চিয়াভাশ (দ্য ষ্ট’ৰী অৱ চিয়াভাশ, পৰিচালক: আমিৰ এস্কান্দাৰী, ২০১৭), ঘানুনে মৰ্ফি (মৰ্ফিজ ল’, পৰিচালক: ৰামবদ জাভান, ২০১৮), চেস্ম-অ-গৌচ-বাস্তহ (দ্য নাইভ ৱান, পৰিচালক: ফাৰজাদ মোতামেন, ২০১৮), সুদাবেহ (পৰিচালক: মহম্মদ আলী সাজ্জাদী, ২০১৯), দেৰাখ্তে বাণফছ (দ্য পাৰ্পল ট্ৰী, পৰিচালক: আমিন আচলানী, ২০১৯), আৰু নিলগৌণ (এজুৰে, পৰিচালক: হোছেইন ছোহেইলিজাদেহ, ২০১৯) অন্যতম।

তেওঁ আমিৰ পুৰকিয়ানৰ পৰিচালনাত নিৰ্মিত মামনুৱেহ (দ্য ফৰ্বিডেন, ২০১৭) নামৰ দূৰদৰ্শন ধাৰাবাহিকখনত "তালা দাভাল্লৌ" চৰিত্ৰত অভিনয় কৰিছিল।

মঞ্চ জগততো দৰগাহীয়ে কেইবাখনো নাটকত অংশ লৈছিল, যাৰ ভিতৰত দাৰ এন্তেজাৰে আদোল্ফ (ৱেইটিং ফৰ আদোল্ফ, পৰিচালক: আলিৰেজা কুষ্ক জালালী, ২০১৭), ছে খাহাৰ (দ্য থ্ৰী চিষ্টাৰ্ছ, পৰিচালক: মহম্মদ-হাছান মা'জুনী, ২০১৭), দহ ছাল তনহাৰী (টেন য়েৰ্ছ অৱ চলিটিউড, পৰিচালক: আশকান খাতিবী, ২০১৮), আৰু ঘাহতিজাদেগান (দ্য ফেমিন-ষ্ট্ৰিকেন, পৰিচালক: আশকান খাতিবী, ২০১৯) উল্লেখযোগ্য।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:অভিনেত্ৰী